ટેલિવિઝન પર એવા શોઝની સંખ્યા ઘટી ગઈ છે જેના વિશે લોકો ચર્ચા કરતાં હોય. ન્યૂઝની ચેનલ્સ પણ હવે કોઈ મોટી ઘટના હોય તો જ જોવાય છે. હા, ટીવીનું કન્ટેન્ટ મોબાઇલ, ટેબ્લેટ અને લેપટોપ ઉપર જોવાઈ રહ્યું છે,પણ એની સંખ્યા ઘટતી જાય છે. લોકોને વધુ ફન્ટાસ્ટિક ઓપ્શન્સ મળી રહ્યાં છે એટલે લોકો બહુ ઝડપથી ડાયવર્ટ થઈ રહ્યા છે. એક તો તમારે હવે તમારો ગમતો શો જોવા માટે ટીવી સામે ખોડાયેલા રહેવાની જરૂર નથી. મોબાઇલ અને ટેબ્લેટ પર તમે ગમે ત્યાં જોઈ શકો છો અને એ એક વખત રિલીઝ થયા પછી પણ અવેલેબલ હોય છે. એટલે તમે તમારી ફુરસદના સમયે જોઈ શકો છો.